Konservativa Partio (Britio)

**Konservativa Partio** (oficiale *Conservative and Unionist Party*, **Konservativa kaj Unuecisma Partio**) estas la plej granda dekstra-flanka politika partio en la Unuiĝinta Reĝlando de Britio kaj Nord-Irlando. La partio estas ankaŭ ofte nomata *Tory Party*, kaj ĝiaj membroj *Tories*, pro slangaĵo el la 18a jarcento.

La 'Unuecisma' parto de la oficiala nomo (ne ofte uzata ekster Skotlando) ekzistas pro la unuiĝo kun la Liberala Unuecisma Partio je 1921, kaj ankaŭ ĉar la konservativuloj kredas je fortaj ligoj kaj inter la diversaj partoj de Britio kaj kun Nord-Irlando.

La Konservativa Partio estis dum la 20a jarcento ofte la ĉefa partio de registaro. Renomaj ĉefministroj estas Winston Churchill, Siro Anthony Eden, Edward Heath, Margaret Thatcher kaj John Major. Margaret Thatcher gvidis kaj estris la partion de 1975, gajnis la nacian baloton en 1979 kaj estiĝis la unua ina ĉefministro en Britio. Ŝi estris ĝis sia eksiĝo en 1990, dum la plej longa tempo, dum kiom unu ĉefministro restis en tiu posteno. John Major gvidis la partion de 1990 post partia voĉdono por trovi novan partiestron, sed malgajnis sian ĉefministran postenon en 1997. En tiu jaro la brita popolo elektis Tony Blair, de la Laborista Partio, ĉefministro. Depost tiam la Konservativa Partio havis tri sekvajn estrojn, unue William Hague kiu eksiĝis en 2001, Iain Duncan Smith, kaj Michael Howard. Ili forte kontraŭas la eŭron.

El la Konservativuloj estiĝis post 2003 ida nova grupo, la Konservativa Demokrata Partio, kiu kredas ke la tradiciaj konservativuloj neniel povas denove gajni nacian baloton, sed tiu nova grupo ne multe timigas la Konservativulojn, kaj fakte la plejparto de la Brita loĝantaro eĉ ne scias, ke la Konservativa Demokrata Partio ekzistas.

## Politikaro 
### Eŭropa Unio 
Anoj de Konservativa Partio havas diversajn opiniojn pri la Eŭropa Unio. Preskaŭ la tuta partio estas eŭroskeptikisma, sed kelkaj membroj, kiel partiestro David Cameron, volas reformi ĝin kiel la ekonomian union por libera merkato kaj aliaj deziras tute forlasi la Eŭropan Union, kiel eŭropa parlamentano Daniel Hannan el Sudorienta Anglio.

### Tutmonda varmiĝo 
La oficia konsento de la Konservativa Partio estas, ke tutmonda varmiĝo estas fakta kaj devas esti korektota, sed ankaŭ estas multaj klimatskepiktuloj en tiu partio. La partio estas subteninta kelkajn ekologiajn impostojn.

## Estroj ekde 1846 
[eta|dekstra|[Rishi Sunak, nova partiestro, en 2022.]]
* Edward Smith Stanley, *14a Grafo de Derby* 1846 - 1868
* Benjamin Disraeli, 1a Grafo de Beaconsfield (1876) 1868 - 1881
* Robert Arthur Talbot Gasgoyne-Cecil, *3a Markizo de Salisbury* 1881 - 1902, patro de Robert Cecil
* Arthur James Balfour, 1902 - 1911
* Andrew Bonar Law, 1911 - 1921
* Austen Chamberlain, 1921 - 1922
* Andrew Bonar Law, 1922 - 1923
* Stanley Baldwin, 1923 - 1937
* Neville Chamberlain, 1937 - 1940
* Winston Churchill, 1940 - 1955
* Siro Anthony Eden, 1955 - 1957
* Harold Macmillan, 1957 - 1963
* Siro Alec Douglas-Hume, 1963 - 1965
* Edward Heath, 1965 - 1975
* Margaret Thatcher, 1975 - 1990
* John Major, 1990 - 1997
* William Hague, 1997 - 2001
* Iain Duncan Smith, 2001 - 2003
* Michael Howard, 2003 - 2005
* David Cameron, 2005 - 2016
* Theresa May, 2016 - 2019
* Boris Johnson, 2019 - 2022
* Liz Truss, 2022 - 2022
* Rishi Sunak, 2022 - 2024
* Kemi Badenoch 2024 -

## Aliaj gravaj politikistoj
* Samuel Hoare

## Vidu ankaŭ 
* Ĉefministro de Unuiĝinta Reĝlando
* Skota Konservativa Partio
* Kimra Konservativa Partio

## Balotoj 
La  la partio venkis en la parlamenta balotado, vastiginte sian deputitaron de 298 al 364 deputitoj el 650 sidlokoj, kio estis unika rezulto ekde la regado de Margaret Thatcher en la 1980-aj jaroj.

## Eksteraj ligiloj 
* The Conservative Party
* The Scottish Conservative & Unionist Party 
* Welsh Conservatives 


Kategorio:Politikaj partioj de Britio
Britio
Kategorio:Politikaj partioj fonditaj en 1834